|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA**  **ODLUKE O NAGRAĐIVANJU UČENIKA GENERACIJE OSNOVNIH I SREDNJIH ŠKOLA NA PODRUČJU GRADA PULA-POLA**  **Nositelj izrade izvješća: Grad Pula - Pola, Upravni odjel za društvene djelatnosti i mlade**  **Pula, 14. lipnja 2023. godine** | |
| **Naziv akta za koji je provedeno savjetovanje s javnošću** | Nacrt prijedloga Odluke o nagrađivanju učenika generacije osnovnih i srednjih škola na području Grada Pula-Pola |
| **Naziv tijela nadležnog za izradu nacrta / provedbu savjetovanja** | Upravni odjel za društvene djelatnosti i mlade |
| **Razlozi za donošenje akta i ciljevi koji se njime žele postići uz sažetak ključnih pitanja** | Uključivanje javnosti u izradu Odluke o nagrađivanju učenika generacije osnovnih i srednjih škola na području Grada Pula-Pola |
| **Objava dokumenata za savjetovanje**  **Razdoblje provedbe savjetovanja** | <https://www.pula.hr/hr/eusluge/ekonzultacije/zavrsene-ekonzultacije/105/nacrt-prijedloga-odluke-o-nagradjivanju-ucenika-generacije-osnovnih-i-srednjih-skola-na-podrucju-grada-pula-pola/> |
| Internetsko savjetovanje s javnošću provedeno je u razdoblju od 11. svibnja 2023. godine do 12. lipnja 2023. godine |
| **Pregled osnovnih pokazatelja uključenosti savjetovanja s javnošću** | U za to propisanom roku zaprimljena su 2 prijedloga podnesena od strane zainteresirane javnosti od kojih je jedan prihvaćen a drugi nije prihvaćen. |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove |

**Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**

|  |  |  |  |
| --- | --- | --- | --- |
| **RB** | **Sudionik savjetovanja (ime i prezime pojedinca, naziv organizacije)** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| 1. | Anita Sponza | Zaprimljeno 24.05.2023.  Podnositeljica je u tekstu Odluke označila 6 komentara:   1. U preambuli na tekst „Službene novine Grada Pule“ - Naziv našeg grada je od 2006.g. Pula-Pola 2. U preambuli na tekst „Gradsko vijeće Grada Pule“ – U razgovoru s pravnicom iz Ministarstva uprave RH Dobila sam tumačenje da se jedino davanjem primjedbi u tijeku e-konzultacija mogu postići pomaci u promjenama glede poštivanja zakona iz 2026. godine, a odnosi se na naziv našeg grada. 3. U članku 4. stavak 2. na kraticu kojom je označen valuta „eur“ - Naziv valute suklado ISO standardu piše se EUR 4. U članku 4. stavak 2. na tekst „Proračunu Grada Pule“ - Danas u nadležnom UO su danas zaposleni pravnici pa očekujemo da će se konačno napisati akt kojim će se izmijeniti naziv u Proračun Grada Pule-Pola 5. U članku 4. stavak 5. na tekst „Proračuna Grada Pule“ - Isti komentar kao gore 6. U članku 5. na tekst „Službenim novinama Grada Pule“ - Službene novine morale su odavno već 17 godina imati ispravni naziv – Službene novine   Grada Pula-Pola   1. Na naziv donositelja akta „GRADSKO VIJEĆE GRADA PULE“ - Ovaj naziv je trebalo uskladiti s nazivom grada već 17 godina.   Podnositeljica je u obrazloženju Odluke označila 2 komentara:   1. U preambuli na tekst „Službene novine Grada Pule“ - Bilo bi krajnje vrijeme da nakon 17 godina gradska uprava pokrene pitanje naziva službenih novina našeg stoljetnog grada koji je tek 1947. postao PULA 2. U tekstu obrazloženja na tekst „Proračunu Grada Pule“ - Ispraviti naziv našeg grada. Od 2006. zove se Pula-Pola | **Prihvaćaju se sve točke prijedloga.** |
| 1. | Milan Nenezić | Zaprimljeno 29.05.2023.  Podnositelj je uputio sljedeći komentar:  Ne slažem sa sa ovom odlukom, te predlažem promjenu u **članku 4**. odluke na način:  Najbolji učenici u osnovnom školovanju umjesto nagradom od   1.000,00 eur, **nagrađuje se pohvalnicom potpisanom od strane gradonačelnika i odgovorne osobe iz Upravnog odijela za društvene djelatnosti i mlade, te značkom sa stiliziranim grbom Grada Pule.**  Iz odluke izbaciti srednje škole jer Grad Pula nije osnivač  srednjih škola u gradu Puli, već je to županija.    **Dodatno obrazložnje:**  Iz zadnjih vidiljiv problema u pulskim osnovnim i srednjim školama dolazimo do zaključka da ravnatelji, tj. Učiteljska odnosno Nastavnička vijeća tih institucija nisu dorasli rješavanju problema  u školama. Od raznih nedoličnih ponašanja u osnovnim školama kojima svakodnevno svjedočimo, pa do nesposobnosti ravnatelja pulske srednje medicnske škole da organizira i osposobi  školsku kuhinju. Nadalje ukoliko se bude inzistiralo u novčanoj nagradi postoji realna opasnost  da roditelji vrše pritisak na učitelje kako bi njihovo djete dobilo veću ocijenu, te na taj način dobilo novčanu nagradu. | **Ne prihvaća se.**  Grad Pula-Pola već dugi niz godina nagrađuje najbolje maturante i učenike osnovnih škola prigodnim darovima.  Cilj ove Odluke je na jednostavan i transparentan način urediti postupke i procedure za dodjelu nagrada ne umanjujući već do sada dostignutu praksu dodjele nagrada koje imaju svoju novčanuprotuvrijednost. |